NELJANDA KOOSSEISU

OTSUS

Haapsalu,			17. juuni 2005 nr 197

Korteriomandi Sadama tn 4-5, 
Haapsalu avaliku kirjaliku 
enampakkumise tulemuste kinnitamine

Tulenevalt Haapsalu Linnavolikogu 29.04.2005 otsusest nr 184 “Vara võõrandamine avaliku kirjaliku enampakkumise korras (Sadama tn 4-5, Haapsalu)”, millega otsustati müüa linnale kuuluv korteriomand, mis ei ole linnale vajalik kohaliku omavalitsusüksuse ülesannete täitmiseks ja määrati võõrandamise korraldajaks Haapsalu Linnavalitsus, avaliku kirjaliku enampakkumise ja eelläbirääkimistega pakkumise korras linnavara võõrandamise komisjoni 01.06.2005 protokolli nr 4 ning juhindudes omandireformi aluste seaduse § 33 lg 4, Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”, kohaliku omavalitsuse korralduse seaduse § 6 lg 3 p 1, § 23, § 34 lg 3, Haapsalu põhimääruse § 63 ning haldusmenetluse seadusest, Haapsalu Linnavolikogu otsustab:

1.	Kinnitada Haapsalu linna omandis oleva korteriomandi Sadama tn 4-5, Haapsalu (kinnisasja registriosa nr 18790, katastriüksuse nr 18301:004:0003, pindala 261/2262 mõttelist osa 1171 m2, korteriomandi pindala 26,1 m2, maasihtotstarve väikeelamumaa, maa maksustamishind 15 400 Eesti krooni, asukoht Sadama tn 4-5, Haapsalu, avaliku kirjaliku enampakkumise võitjaks Alli Arjas-Avarsoo (isikukood 44911100250, postiaadress Ilvese tn 16, 10917 Tallinn).

2. Võõrandada korteriomand (kinnisasi nr 18790), aadressiga Sadama tn 4-5, Haapsalu hinnaga 51 000 (viiskümmend üks tuhat) Eesti krooni Alli Arjas-Avarsoole (edaspidi Ostja) järgmistel tingimustel:
2.1. Ostja poolt tasutud tagatisraha 4000 (neli tuhat) Eesti krooni võetakse arvesse Ostja poolt ostuhinna tasumisel;
2.2. 47 000 (nelikümmend seitse tuhat) Eesti krooni ostuhinnast tasub Ostja Eesti kroonides Haapsalu Linnavalitsuse pangakontole nr 10602002431007 SEB Eesti Ühispangas või notari deposiitkontole hiljemalt korteriomandi notariaalse ostu-müügi lepingu sõlmimise päevale eelnevaks päevaks või esitab hiljemalt korteriomandi notariaalse ostu-müügi lepingu sõlmimise päevale eelnevaks päevaks panga kinnituse, milles pank kohustub ostuhinna tasuma 3 pangapäeva jooksul peale ostu-müügilepingu sõlmimist;
2.3. notaritasu korteriomandi ostu-müügi lepingu vormistamise eest tasub täies ulatuses Ostja;
2.4. Ostja sõlmib korteriomandi Sadama tn 4-5, Haapsalu notariaalse ostu-müügi lepingu 30 päeva jooksul Ostjale korteriomandi enampakkumise tulemuste kinnitamise otsuse teatavakstegemisest, s.t 30 päeva jooksul eelnimetatud otsuse koopia kättesaamise päevale järgnevast päevast arvates. Käesolevas punktis nimetatud tähtajaks korteriomandi notariaalse ostu- müügi lepingu sõlmimata jätmise korral on enampakkumise tulemuste kinnitajal (Haapsalu Linnavolikogul) õigus enampakkumise tulemused tühistada ja enampakkumise tulemuste kinnitamise otsus kehtetuks tunnistada ja sel juhul Ostja poolt sissemakstud käesoleva korralduse punktis 2.1 nimetatud tagatisraha Ostjale ei tagastata.

3. Volitada Haapsalu linnapea Teet Kallasvee sõlmima ja alla kirjutama korteriomandi Sadama tn 4-5, Haapsalu ostu-müügi leping Alli Arjas-Avarsooga.

4. Linnavolikogu kantseleil teha otsus teatavaks Alli Arjas-Avarsoole (Ilvese tn 16, 10917 Tallinn) otsuse koopia väljastamisega posti teel väljastusteatisega.

5.	Otsus jõustub teatavakstegemisest.

6. Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Andres Ammas
Volikogu esimees